במסגרת פסטיבל אושפיזין מוסיקאלי- אשדוד-

להקת הפלמנקו רמנגאר נרגשת לארח את הזמרת מספרד- **CARMEN GRILO**

בחגיגת פלמנקו משובחת בהשתתפות 14 אמנים על הבמה

**puertas**

**"כל מה שנשאר לנו הוא לפתוח את הדלת הנכונה..."**

**רומן של מעברים**

**משמעות וביטוי אישי חדש בתוך קבוצה.**

**דלתות שונות, מפתות את ״הסקרן״ לפתוח אותן. בכל פעם שדלת נפתחת אנרגיה חדשה משתלטת על החלל**

**15 באוקטובר- משכן אמנויות הבמה אשדוד**

<https://www.youtube.com/watch?v=cLkiXUCou9I&feature=youtu.be>

היצירה החדשה של רמנגאר מזמינה את הצופה להיות עד ונוכח לשינויים המתחוללים בקרב האמנים שעל הבמה, בכל פעם שנפתחת דלת אחרת. הדלתות הן מטאפורה לאנרגיות המרכיבות את החיים - שמחה, עצבות, מבוכה, התלהבות, בושה או עוצמתיות וכל פעם שהן נפתחות הן משנות אותנו מקצה לקצה.

המופע בנוי מרצף של קטעים הנולדים עם פתיחתן של אותן דלתות ומעלות בנו את השאלה - האם כך בנויים אירועי חיינו, האם אנחנו, בני האדם, עוברים למעשה, בין דלתות לדלתות במהלך היום המכתיבות לנו את האנרגיה בה נמצא? האם אותן דלתות, מופיעות בהזמנתנו או שהן מופיעות וגורמות לנו לעבור בהן ללא שתהיה לנו כל אפשרות להימנע מהן.

המופע, שאורכו כ 70 דקות, מגיש לצופה 8 קטעים בעלי אופי שונה כאמור, אך מה שמיוחד ברצף שנבנה הם דווקא המעברים החדים ביניהם. לצד מעברים אלו בוחרים קרן ואבנר להביא אל הבמה את הבחירה שלנו בין היחיד והכלל ולבחון באילו רגעים אנחנו בוחרים בדלת הבדידות או בדלת הביחד.

הקטעים מסודרים בכוונה תחילה בסדר כרונולוגי שמפתיע את הצופה כל פעם מחדש וגורם לו כבר מתחילת המופע תחושה של חוסר וודאות לגבי בואו של הקטע הבא.

במופע זה נרגשים לארח את הזמרת מספרד, **CARMEN GRILO** , קרמן החלה את הקריירה בגיל צעיר, כבר בגיל 8 עלתה להופיע בסוחו ראשון. מופיעה לצד אמנים גדולים בספרד כמו אחיה הרקדן, juaquin grilo, הגיטריסט הידוע , manolo sanlucar ועוד. זוכת פרס ראשון בתחרויות שונות.

**המוסיקה**

הפעם בוחר אבנר פסח המנהל האומנותי והמוסיקלי של המופע לצאת במחווה לגדולי אמני הפלמנקו בספרד.

כמו: Diego Carasco, Manuel Molina, Farruquito לצד טקסטים ומוסיקה מקורית כמסורת הלהקה לאורך השנים.לאמני רמנגאר מצטרפים 2 אמנים אורחים: אמן הבס **ערן הורביץ** ואחד מאמני כלי הנשיפה המובילים בישראל - **יוני דרור.**

**לאחר שקטפה שבחים רבים הן מהקהל והן מהמבקרים על יצירותיה הקודמות חוזרת אלינו להקת הפלמנקו רמנגאר עם מופע הבכורה puertas ( דלתות ) הבכורה החדשה של רמנגאר מזמינה את הקהל להצטרף לחוויית פלמנקו אנרגטית במיוחד.**

**על הבמה 14 אמנים: 7 רקדנים, 2 זמרים, 2 גיטריסטים וכלי הקשה ונשיפה.**

**ניהול אומנותי:** אבנר פסח, **רקדנים:** קרן ואבנר פסח, שהם ברמן, יונית מודן, אשרת קליין, נוי לחמן, קרן שנור. **שירה:** שוקי שוויקי, אופיר עטר, **גיטרה:** עילי בורלא

**כלי הקשה:** גונן ויזל , יובל קאופמן, **אורחים:** בס – ערן הורביץ כלי נשיפה – יוני דרור

**להקת הפלמנקו רמנגאר** בניהולם האמנותי של צמד הרקדנים קרן ואבנר פסח, הוקמה ב-2006 עם חזרתם ארצה משהייה בת 10 שנים בספרד. במהלך שהותם בספרד למדו, השתלמו והופיעו לצד אחת ממשפחות הפלמנקו הידועות בעולם – Los Farrucos- ולאחר מכן המשיכו את מסעם והופיעו על במות חשובות ברחבי העולם ייחודה של הלהקה מתבטא ביצירותיה המקוריות הן במוסיקה, הן בטקסטים והן בכוראוגרפיה. הופעותיה מלוות תמיד במוסיקה חיה ובאיכות סאונד ברמה גבוהה ביותר וזוכות לשבחי המבקרים מופעי הלהקה נמכרים לפסטיבלים (ביניהם פסטיבל כרמיאל ומחולוהט) ולגופים גדולים (עיריית ת"א, עיריית ירושלים ועיריית נתניה, סל תרבות, הקרן לירושלים, חברת אריאל וכו').הלהקה מונה 10 אמנים – רקדנים, מוסיקאים וזמרים – ופועלת כלהקה מקצועית המעלה מידי שנה בכורות חדשות באולמות המובילים בארץ: סוזן דלל, תאטרון ירושלים, היכל אמנויות הבמה הרצליה, המשכן לאמנויות הבמה באר שבע ועוד.

**מן הביקורת על מופעי ראמנגר :**

"הפלמנקו של להקת רמאנגר: פראיות מהוקצעת", "חגיגה לחושים רות אשל, הארץ

" מופע פלמנקו אמיתי שלא מבייש גם את ספרד" עדנה וידל t Spot i  
"ייחודה של רמנגאר הוא בסגנונה האנרגטי והווירטואוזי לצד רמת ביצוע גבוהה ביותר ובהתמחות אמניה בסגנון הפלמנקו הטהור " חיים אחרים, אורית ענבר

"רמת ההפקה המוקפדת בהחלט מרשימה" אורה ברפמן, ג'רוזלם פוסט

**puertas** - מופעי בכורה

15 באוקטובר- פסטיבל אושפיזין- אשדוד – 21:00- מארחים את **CARMEN GRILO**

4 בנובמבר- היכל אמנויות הבמה- הרצליה – 20:30

7 בנובמבר- אולם רפפורט- חיפה – 20:30

23 בנובמבר- משכן לאמנויות הבמה- באר שבע- 20:30

12 בדצמבר- מרכז סוזן דלל- 21:00

מחירי כרטיסים : 109-149 ₪

או באתר : https://remangar.co.il

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ברקת סוסיה שהינו 052-6616360 , קרנית בסון-יח"צ 052-4299441